kardosdrur/scandi-wiki huggingface dataset:
The Prophecy

The Prophecy er et progressivt doom metal-band fra Yorkshire i England, som blev dannet i 2001.

Medlemmer

Nuværende medlemmer 
 Greg O'Shea – Guitar
 Matt Lawson – Vokal
 John Bennett – Trommer
 Gavin Parkinson – Bas

Tidligere medlemmer 
 Berrin Bison Casey – Bas (1999-2001)
 Will Castledine – Guitar/Bas (1999-2001)
 Carl Fairhurst – Bas (2002-2003)
 Lewis Casey – Keyboard (1999-2002)
 Katie Colbrook – Keyboard
 Christian Moore-Wainwright – Guitar

Diskografi

Demoer 
 2001: Her Embrace My Ruin
 2002: To End All Hope

Studiealbums 
 2003: Ashes
 2006: Revelations

Eksterne henvisninger 
 Officielle hjemmeside 
 The Prophecy @ MySpace.com
 No Face Records' hjemmeside 

Musikgrupper fra Storbritannien
Doom metal-grupper
Musikgrupper fra 2001
Jevgenij Plusjtjenko

Jevgenij Plusjtjenko (russisk: Евге́ний Ви́кторович Плю́щенко ) (født 3. november 1982 i Dsjamku i Khabarovsk kraj i Sovjetunionen) er en russisk kunstskøjteløber.

Han er seks gange blevet russisk mester, fem gange europæisk mester, tre gange verdensmester, og under OL i Torino 2006 vandt han guld i kortprogrammet med 90,66 point, over ti point foran amerikaneren Johnny Weir (80,00).

Under Eurovision Song Contest 2008 deltog Plusjtjenko, sammen med violinisten Edvin Marton, som en del af sceneshowet til russiske Dima Bilan som vandt med sangen Believe.

Eksterne henvisninger 
 

Kunstskøjteløbere fra Rusland
Deltagere for Rusland ved vinter-OL 2006
Deltagere for Rusland ved vinter-OL 2010
Deltagere for Rusland ved vinter-OL 2014
Kunstskøjteløbere ved vinter-OL 2002
Kunstskøjteløbere ved vinter-OL 2006
Kunstskøjteløbere ved vinter-OL 2010
Kunstskøjteløbere ved vinter-OL 2014
Medaljevindere ved vinter-OL 2010
Medaljevindere ved vinter-OL 2014
Medaljevindere ved vinter-OL 2002
Medaljevindere ved vinter-OL 2006
Deltagere for Rusland ved vinter-OL 2002
GNOSIS

GNOSIS som blev oprettet i 2007 er Aarhus Universitets pædagogisk-filosofiske forskningsinitiativ til studiet af sind og tænkning. Forskningsinitiativet er tænkt som et supplement til universitetets banebrydende neurovidenskabelige forskning, og skal bidrage med et pædagogisk-filosofisk perspektiv på det neurovidenskabelige og neuroteknologiske gennembrud som vi er vidner til i disse år. GNOSIS ledes af professor dr.phil. Lars-Henrik Schmidt, se også socialanalytik.

Fodnoter

Eksterne henvisninger 
 gnosis.au.dk  

Aarhus Universitet
Videnskab
Pædagogik
Filosofi
Bemandede rumflyvninger i 1970'erne

Dette er en detaljeret liste under hovedlisten bemandede rumflyvninger.

Dette er en detaljeret liste over bemandede rumflyvninger mellem 1971 og 1979. Dette inkluderer de sidste Apollomissioner, den amerikanske Skylab rumstation samt de sovjetiske Saljutstationer og en del af Sojuz-programmet.

Rød indikerer dødsfald.
Grøn indikerer suborbitale flyvninger og flyvninger hvor det ikke lykkedes at komme i kredsløb.
Grå indikerer flyvninger til månen.

Rumfartslister
Her Name Is Nicole

Her Name is Nicole, er Nicole Scherzinger's første solo album fra 2007. Nicole er forsanger i gruppen Pussycat dolls.

Det største hit på pladen hedder "Baby Love".

Popalbum fra USA
Album fra 2007
Dennis Tito

Dennis Anthony Tito (født 8. august 1940 i Queens, New York i USA) var den første person, der som rumturist rejste til ISS, (Den Internationale Rumstation). Rejsen fandt sted i perioden 28. april – 6. maj 2001.

Ud over at have pengene, krævedes også et helbred, der kunne tåle turen.
 
I 2001 blev Dennis Tito opsendt med Sojuz TM-32 til Den Internationale Rumstation.

Sojuz (Sojuz-programmet) var på det tidspunkt det eneste fartøj, der opsendte rumturister. Der er senere kommet andre fartøjer som f. eks. s  samt SpaceX Dragon.

Se også 
 Astronaut

Rumfart
Rumturister fra USA
Personer fra New York
Dansk Melodi Grand Prix 1992

Dansk Melodi Grand Prix 1992 fandt sted i Aalborghallen, og konkurrencen fandt sted lørdag 29. februar 1992. Værterne var sidste års vinder Anders Frandsen, som fik følgeskab af en anden vinder nemlig Anne Cathrine Herdorf, og Henrik Krogsgaard var kapelmester. I koret stod Lupe Moe, Lei Moe, Jacob Launbjerg og Peter Busborg.

Deltagere

Kilder

 
1992
Dansk Melodi Grand Prix 1993

Melodi Grand Prix 1993 blev afholdt i Odense, efter at det havde foregået i Århus og Aalborg de foregående år. Der var lagt an til et stort show, hvor scenen blev domineret af en opbygning af den kommende Storebæltsbro.

Dansk Melodi Grand Prix blev afholdt lørdag 3. april 1993 i Odense Congress Center. Værterne var to kendinge, nemlig Keld Heick og Kirsten Siggaard. Henrik Krogsgaard var kapelmester, og Grand Prix koret bestod af Lei, Lupe og Lanny Moe samt Kenny Lübcke.

Deltagere

Kilder

 
1993
Dansk Melodi Grand Prix 1990

I Melodi Grand Prix 1990  var der for første gang tre værter: Dario Campeotto, Birthe Kjær og Zita Boye-Møller. Som flere gange tidligere var Henrik Krogsgaard kapelmester, mens koret bestod af Lei og Lupe Moe, Jacob Launbjerg og Peter Busborg.

58 indbudte sangskrivere havde takket ja til at indsende et bidrag til Dansk Melodi Grand Prix 1990. Først skulle fem af de ti numre udvælges til en anden runde, hvor de udvalgte skulle synges igen, hvorpå vinderen skulle findes. For første gang skete det ved telefonafstemning.

Deltagere

 
1990
Nikola Sarić

Nikola Sarić (født 6. januar 1991 i Sarajevo, Jugoslavien) er en dansk/bosnisk professionel fodboldspiller af serbisk afstamning, som spiller for B1908 på Amager. På landsholdsplan har han stillet op for diverse danske ungdomslandshold. 

Han har tidligere bl.a. spillet for HB Køge og Herfølge Boldklub.

Karriere 
Som 14 årig var han til prøvetræning i FC Barcelona og efter at have trænet med i 2 træningspas, blev han tilbudt en kontrakt.

I juni 2011 underskrev han en treårig kontrakt med den kroatiske klub Hajduk Split.

I marts 2012 vendte han tilbage til den danske Superliga, da han underskrev en kontrakt med HB Køge frem til sommeren 2014. 

Den 5. december 2013 meddelte HB Køge, at en ud af de tre spillere, hvis kontrakt ikke ville blive forlænget. Derfor stod Saric efter 1. januar 2014 uden klub.

Den 17. februar 2014 blev det offentliggjort, at Saric trænede med sin tidligere klub B 1908 Amager for at opbygge sin fysisk, og den 1. april skiftede han permanent til klubben.

Referencer

Eksterne henvisninger 
 
 Nikola Sarić portræt

Fodboldspillere fra Danmark
Fodboldspillere fra Fanø Boldklub
Fodboldspillere fra Bosnien-Hercegovina
Fodboldspillere fra Herfølge Boldklub
Fodboldspillere fra Liverpool F.C.
Fodboldspillere fra HB Køge
Personer fra Sarajevo
Egenbeskydning

Egenbeskydning omfatter situationer hvor militære enheder rammer egne eller allierede styrker. I kampens hede kan soldater opfatte venner som fjendtlige styrker og beskyde dem. Det kan være et resultat af dårlig fjernkending eller perfidi.

Den første danske soldat der døde i Irakkrigen var overkonstabel Preben Pedersen der blev dræbt på grund af egenbeskydning. Mange fly er udstyret med et IFF (Identification Friend or Foe) for at forhindre egenbeskydning. Det udsender et kodet signal, der angiver, at målet er allieret.

I USA hedder egenbeskydning Friendly Fire (venlig beskydning) og i Storbritannien hedder det blue on blue (egne styrker er altid blå under øvelser).

Våben
Militær
Dansk Melodi Grand Prix 2000

Dansk Melodi Grand Prix 2000 var den danske konkurrence om at finde en deltager til Eurovision Song Contest 2000. Konkurrencen blev sendt direkte fra Cirkusbygningen i København lørdag 19. februar 2000. Værterne var Natasja Crone og Michael Carøe. Kapelmestern var Jesper Svejdal.

DR havde henvendt sig til 100 sangskrivere, som de gerne vil have til at lave en sang til konkurrencen. Af de indsendte bidrag havde man udvalgt ti, som deltog i konkurrencen.

Vindersangen gik efterfølgende hen og vandt for Danmark i Eurovision under den engelske titel Fly on the Wings of Love, og blev et stort hit i Danmark. 
Med den danske sejr i Eurovision øgedes den ellers lave danske interesse for Eurovision pludselig i helt nye højder, og sangkonkurrencen gik hen og fik et come-back i den danske mentalitet.

 
2000
Dansk Melodi Grand Prix 1997

Dansk Melodi Grand Prix 1997 blev afholdt i TV-Byen med Hans Otto Bisgaard som vært ligesom året før. Kapelmesteren var denne gang Jan Glæsel, og koret bestod af Lise Dandanell, Bobo Moreno, Susanne Carstensen og Jorn Lindorph. 576 bidrag var blevet sendt ind til Danmarks Radio til konkurrencen i 1997.

Deltagere

Kilder

 
1997
Musik i 1997
Bunkerne på Kryle Strand

Bunkerne på Kryle Strand var under 2. verdenskrig et bunkeranlæg, der blev opført af Nazi-Tyskland under besættelsen som en del af Atlantvolden. Arbejdet blev bestilt af det tyske militær, men arbejdet blev betalt af den danske stat, som en form for beskyttelsespenge.

I 2008, 63 år efter 2. verdenskrig dukkede fire bunkere op, fundet af to drenge. Bunkerne stod som de var forladt, med elektriske installationer, skabe, stole, kakkelovn, bord og personlige genstande.

Dagbladet Ringkøbing-Skjern sporede i 2008 en tysk soldat Gerhard Saalfeld der i dag er 81 år som gjorde tjeneste på stedet, og boede i en af de fire bunkere, der nu er ved at blive udforsket. Han kom som 17-årig til Danmark, udstationeret som marinesoldat.

Referencer

Eksterne henvisninger 
 Soldat fra bunkeren: Man kunne lugte at der boede mennesker, fra Berlingske Tidende 
 Nye nazifund i Krylen

Danmark under 2. verdenskrig
Lokaliteter i Ringkøbing-Skjern Kommune
It's a Long Way to the Top (If You Wanna Rock 'n' Roll)

"It's A Long Way To The Top (If You Wanna Rock 'n' Roll)" er en single af det australske rockband AC/DC. Sangen var det første spor på deres australske udgave af T.N.T.-albummet udgivet i december 1975 og skrevet af Angus Young, Malcolm Young og Bon Scott. Sangen blev meget bemærkelsesværdig for at kombinere sækkepiber med den hårde rocks elektriske guitarer, trommer og bas.

Musikere 
 Bon Scott – Vokal, sækkepiber
 Angus Young – Lead guitar	 	 
 Malcolm Young – Rytmeguitar
 Mark Evans – Bas
 Phil Rudd – Trommer

Singler fra 1975
AC/DC-sange
Albrecht Ritschl

Albrecht Ritschl (25. marts 1822 i Berlin – 20. marts 1889 i Göttingen) var en evangelisk tysk teolog. Ritschl var professor ved universiterne i Bonn og Göttingen.  Af samtiden blev han regnet som datidens fremmeste teolog, mens eftertiden regner ham som den fremmeste repræsentant for klassisk liberal teologi.

Fra 1864 var han til sin død professor i dogmatik og kirke- og dogmehistorie i Göttingen. Ritschl blev fra 1874 den ledende i en skole af teologer, "Ritschlianere", hvortil også Wilhelm Herrmann (1846-1922) og Adolf von Harnack (1851-1930) regnes. Ritschl og hans skole prægede opfattelsen i den evangeliske teologi til ind i det tyvende århundrede.

Se også 
 Liberalteologi – Jesu-liv-forskning

Teologer fra Tyskland
Ansatte ved Bonns Universitet
Ansatte ved Göttingens Universitet
Tyskere i 1800-tallet
Personer fra Berlin
Det mytologiske kvarter

Det mytologiske kvarter er et kvarter på  Ydre Nørrebro i København, bestående af de to mindre kvarterer Mimersgadekvarteret og Haraldsgadekvarteret. 

Fra 1860 til omkring 1920 navngav man denne store gruppe gader med navne fra den nordiske mytologi og sagnverden. De fleste veje er opkaldte efter nordiske guder så som Heimdalsgade, Baldersgade, Thorsgade og Odinsgade, mens Ægirsgade og Mimersgade er opkaldt efter jætter. Mange gader er også opkaldt efter nordiske helte og sagnkonger, eksempelvis Gormsgade, Hamletsgade og Sigurdsgade. Kun få gader i området fraviger mønstret eksempelvis Allersgade, P.D. Løvs Allé og Ole Jørgensens gade. 

Grunden til de mange hedenske gudenavne i kvarteret er uklare. Én forklaring er at det ældste navn er Odinsgade fra 1860. Det skulle efter sigende være en privat grundejer, der fandt på at bruge dette navn fra den nordiske mytologi. Det inspirerede kommunens gadenavneudvalg til at fortsætte med gudenavnene på Ydre Nørrebro. 

En anden forklaring er, at navnene skyldes at maskinfabrikken Titan flyttede til området. Da en af Ydre Nørrebros første gader med boliger skulle have et navn, gav man det grundet Titan-fabrikken navn efter Vølund Smed, som er en berømt sagnkonge i den nordiske mytologi. Da de andre gader i kvarteret senere skulle navngives, var det naturligt at give dem navne, der lå i forlængelse af dette spor.
Det skal dog bemærkes, at Vølundsgade først fik sit navn i 1904. Før den officielle navngivning blev gaden i øvrigt i en kort periode kaldt Lokesgade. Titangade blev først navngivet i 1918 efter beliggenheden ved bagsiden af Titanfabrikken, som var blevet anlagt i 1897.

Heimdalsgade er navngivet i 1892, Thorsgade 1863, Ægirsgade 1899. Noget tyder altså på at inspirationen til navngivning af gaderne med mytologiske væsner som forled allerede lå i kvarteret inden Titan-fabrikken og Titangaden kom til.

Det nyeste navn i kvarteret er Mjølnerparken fra 1986.

Rundt omkring i kvarteret kan man finde skilte, der forklarer baggrunden for gadernes navne.

Der findes et tilsvarende kvarter i Horsens.

Kvarterer i Nørrebro
Martin Fribrock

Martin Fribrock (født den 28. august 1984) er en svensk tidligere fodboldspiller, der spillede for Esbjerg fB. Fribrock er bror til Henrik Fribrock, der også er fodboldspiller.

Karriere 
Martin startede sin karriere i Askeröds IF og flyttede til Allsvenskan-klubben Helsingborgs IF i 2000 i en alder af 16 år. Her blev han i 4 sæsoner, indtil han i 2005 skiftede til Halmstads BK, hvor han dog fik revet sit korsbånd over, inden sæsonen startede. Han vendte tilbage til holdet senere i 2005 og spillede stort set alle kampe for klubben, indtil han i sommeren 2008 skiftede til Esbjerg fB i den danske Superliga. På dette tidspunkt toppede han listen over spillere med flest assists i den bedste svenske liga.

Referencer

Eksterne henvisninger 
 Profil hos Halmstads BK 
 Profil på svenskfotboll.se  
 Profil på transfermarkt.com 

Fodboldspillere fra Sverige
Fodboldspillere fra Esbjerg fB
Fodboldspillere fra Halmstads BK
Fodboldspillere fra Helsingborgs IF
Nyboder Skole

Nyboder Skole ligger på Øster Voldgade 15 på Østerbro i København, og er nu nyrenoveret.

Skolen ligger tæt på Østerport Station og blev opført 1918-1920 som følge af en stor vækst i børnetallet i Nyboder-kvarteret.

Bunkeren 
Under besættelsen blev skolen besat af tyskerne 10. april 1940 og frem til 21. maj 1941. Eleverne blev i denne periode undervist på fire naboskoler. Ved siden af skolen (på Øster Voldgade 19) var der bygget en tysk kommandobunker dybt under jorden. Bunkeren, der havde flere meter tykke mure, blev benyttet til forsvar af København og var forsynet med gassluser.

Senere flyttede tyskerne deres militære hovedkvarter til Silkeborg, se (Silkeborg Bunker Museum). 

Oven over bunkeren var der i mange år en mindre sportsplads. Nu er der bygget en multihal. Bunkeren findes stadig, og vedligeholdes nu af Københavns Brandvæsen. Der findes 3 bunkere på stedet. Nyboder store bunker, Nyboder lille Bunker og en forstærket kælder i forbindelse med den oprindelige inspektørvilla.

26. oktober 1942 blev skolen igen beslaglagt, denne gang krigen ud og et stykke tid efter befrielsen. I disse år var elever og lærere fordelt på syv forskellige lokaliteter i København. 25. juni 1945 tog dansk militær skolen i besiddelse frem til 9. august. Militæret ønskede at beholde både skolen og de tyske bunkeranlæg, men forældre og lærere ved skolen betakkede sig. Skolen kunne dog først genåbnes 21. januar 1946, da den tyske værnemagt havde foretaget mange ændringer og slidt meget på bygninger og inventar.

Efter anden verdenskrig blev både Nyboder store og Nyboder lille bunker i 1950'erne oprettet som en kommandobunkere, men med forskellige opgaver.

Noter

Eksterne henvisninger 
 Nyboder Skole under besættelsen
En koldkrigs og 2.verdenskrig bunker under skole
 Arkitekturbilleder.dk 

Etableret i 1920
Folkeskoler i Københavns Kommune
Østerbro
Indre By (København)
Subaru (flertydig)

Subaru har flere betydninger:
 Subaru – et japansk bilmærke
 Subaru (navn) – et japansk navn
 Subaru (teleskop) – et teleskop på Hawaii
 Subaru (region) – en region i det sydlige Syrien
 Subaru (magasin) – et japansk litteraturmagasin
 Plejaderne (stjernehob) – på japansk kaldet "Subaru"
Janne Saarinen

Janne Johannes Saarinen (født 28. februar 1977 i Espoo, Finland), tidligere finsk fodboldspiller, der blandt andet har spillet for 1860 München og FC København.

Saarinen startede karrieren i HJK Helsinki som midtbanespiller, og havde i 1993 debut i den bedste finske række, Veikkausliiga. I 1997 skiftede han til svenske IFK Göteborg, men havde vanskeligt ved at skaffe sig spilletid, blandt andet på grund af skader. Efter to år drog han tilbage til HJK, hvor han skiftede til en position som venstre back. Han kom herefter til Rosenborg i 2001, og i 2003 skiftede Saarinen til 1860 München i den tyske Bundesliga. Opholdet i Tyskland var ikke succesfuldt, og han skiftede herefter til FC København in 2004, hvor han havde begrænset succes på trods af de store forventninger, der var stillet til ham.

Saarinen vendte tilbage til Finland i 2006, hvor han spillede i FC Honka. Han afsluttede sin karriere i HJK Helsinki i 2010.

Saarinen har spillet på det finske landshold, hvor han gjorde sin debut den 16. august 2000 mod Norge. Han har spillet en lang række landskampe for Finland, senest i marts 2008, hvor han fik 6 minutter på banen mod Bulgarien.

Eksterne henvisninger 
 Profil på det finske fodboldforbunds officielle hjemmeside 
 

Fodboldspillere fra Finland
Fodboldspillere fra FC København
Fodboldspillere fra IFK Göteborg
Fodboldspillere fra 1860 München
Fodboldspillere fra HJK Helsinki
Fodboldspillere fra BK Häcken
Fodboldspillere fra Rosenborg BK
Carl David Anderson

Carl David Anderson (født 3. september 1905, død 11. januar 1991) var en amerikansk eksperimentel fysiker. Han blev født i New York City, forældrene var svenske immigranter. Han studerede fysik ved Caltech hvor han tog en doktorgrad i 1930.

Under ledelse af Robert A. Millikan begyndte han at studere kosmisk stråling. Mens han gjorde forsøg med tågekammer, opdagede han uventede spor af subatomare partikler. Fra fotografier af partikelbanerne forudsagde han at dette var skabt af partikler med samme masse som elektroner, men med modsat elektrisk ladning. Opdagelsen understøttede Paul Diracs teoretiske beregninger om at der fandtes et positron. Anderson opnåede også et direkte bevis for at positronet eksisterede ved at sende gammastråler skabt af thoriumkarbid (ThC'') ind i andre materialer, noget som førte til at der blev dannet positron-elektron par. Opdagelsen af positronet førte til at Anderson fik Nobelprisen i fysik i 1936 sammen med Victor Hess.

Samme år, i 1936, var Anderson med til at opdage den subatomare partikel myon (i begyndelsen også kaldt 'mu-meson') som er 207 gange tungere end elektronen.

Kilder 
 C.D. Anderson, "The Positive Electron", Phys. Rev. 43, 491 (1933)

Eksterne henvisninger 

 Nobelprisvindere, Carl David Anderson 

Fysikere fra USA
Nobelprismodtagere i fysik
Personer fra New York City
Nobelprismodtagere fra USA
Torben Meyer

Torben Emil Meyer (1. december 1884 i Aarhus – 22. maj 1975 i Hollywood) var en dansk skuespiller med en agtværdig karriere i Hollywood som komedieskuespiller ofte som tjener med tyk accent eller som tysker. I dag er han husket for hans karakterskuespil  som nazi-dommer i filmen Dommen i Nürnberg (1961).

Han var uddannet hotelportier i Paris, hvor han var elev 1899-1901, men læste efter sin hjemkomst til Danmark i 1902 til skuespiller hos Peter Fjelstrup og blev elev på Dagmarteatret, hvor han debuterede i slutningen af 1905 og blev til 1907. I 1908 blev kom han til Det ny Teater, hvor han blev de næste 15 år. I 1923 brød han med teateret efter en uoverensstemmelse med teatrets ledelse og optrådte i årene 1923 – 1927 med gæstespil, oplæsninger og mindre filmroller i Danmark, Frankrig, Italien og Spanien.

Han filmdebuterede i en birolle i Afgrunden (1910) fra Nordisk Film Kompagni. Fra 1912 begyndte han at få større roller i forskellige film fra Nordisk Film, hvor han i de næste 15 år medvirkede i omkring 65 stumfilm. Derudover optrådte han i film fra Dansk Astra Film, to Fy og Bi-film fra Palladium og en enkelt optræden for selskabet Sophus Madsen Film (i Carl Th. Dreyers Der var engang).

I 1928 emigrerede Meyer til USA, hvor han medvirkede i mere end 150 film, ofte i mindre biroller. Han kom netop som tonefilm vandt indpas, og i modsætning til så mange andre europæiske skuespillere i USA, var det ikke en handicap for ham, da han brugte sin accent til at spille tysker. En rolle han udfyldte i utallige film i 30'erne og 40'erne. Ved siden af skuespillet skrev han artikler om Hollywood til skandinaviske blade og til dagbladet Politiken.

Hans første amerikanske film var stumfilmen The Man Who Laughs (1928), hvor han spillede spion. Op igennem 30'erne spillede han skiftevis tjener, butler og dørmand i en lang række film. I 1935 blev han stranguleret af Frankenstein – spillet af Boris Karloff i instruktør James Whales film Bride of Frankenstein. I 1940 havde han en mindre rolle i Charlie Chaplins Diktatoren. I 40'erne indspillede han en del af filminstruktøren Preston Sturges' film,  kendt for hans Screwball comedy. Han spillede næsten altid en  hr. Schultz. I 1942 havde han en mindre rolle i Casablanca som hollandsk bankier.

I 1961 havde han sin karrierers mest roste rolle som den skyldbetyngede nazi-dommer Werner Lampe i retssagen i Nürnberg i filmen Dommen i Nürnberg. I 1963 medvirkede han i sin sidste film, A New Kind of Love, hvor han havde en birolle.

Torben Meyer var søn af hotelejer Holger Meyer (d. 1926) og hustru Kirstine Meyer (pigenavn: Pedersen (d. 1927). Han blev amerikansk statsborger i 1937. Han døde den 22. maj 1975 i en alder af 90 år og ligger begravet på Chapel of The Pines Crematory i Los Angeles i USA.

Filmografi 
Danmark:

USA:

Eksterne henvisninger 
 

Skuespillere fra Danmark
Stumfilmskuespillere fra Danmark
Stumfilmskuespillere fra USA
Filmskuespillere fra USA
Dansk-amerikanere
Pieter Zeeman

Pieter Zeeman (født 25. maj 1865 i Amsterdam, død 9. oktober 1943 i Amsterdam) var en hollandsk fysiker.

I 1902 blev han tildelt Nobelprisen i fysik sammen med sin lærer Hendrik Antoon Lorentz for sit arbejde med elektromagnetisk stråling.

Referencer

Eksterne links 

Nobelprismodtagere fra Holland
Fysikere fra Nederlandene
Nobelprismodtagere i fysik
Hendrik Antoon Lorentz

Hendrik Antoon Lorentz (født 18. juli 1853 i Arnhem, død 4. februar 1928 i Haarlem) var en hollandsk fysiker og matematiker.

Lorentz blev tildelt Nobelprisen i fysik i 1902 sammen med sin elev Pieter Zeeman for sit arbejde med elektromagnetisk stråling.

Referencer

Eksterne links 

Nobelprismodtagere fra Holland
Fysikere fra Nederlandene
Nobelprismodtagere i fysik
Medlemmer af Videnskabernes Selskab
Modtagere af Copleymedaljen
John William Strutt

John William Strutt, 3. Baron Rayleigh (født 12. november 1842 i Maldon, død 30. juni 1919 i Witham) var en britisk fysiker.

I 1904 blev han tildelt Nobelprisen i fysik for at have opdaget argon sammen med William Ramsay.

Han arvede titlen Baron Rayleigh i 1873, da faren John James Strutt døde.

Referencer 

Nobelprismodtagere i fysik
Fysikere fra Storbritannien
Medlemmer af Videnskabernes Selskab
Nobelprismodtagere fra Storbritannien
Modtagere af Copleymedaljen
Briter i 1800-tallet
Briter i 1900-tallet
Præsidenter af Royal Society
Modtagere af Royal Medal
Philipp Lenard

Philipp Eduard Anton von Lenard (født 7. juni 1862 i Pressburg, Ungarn, død 20. maj 1947 i Messelhausen) var en tysk fysiker, som leverede bidrag inden for atomfysikken og forskning omkring kondenserede stoffer . Han fik Nobelprisen i fysik i 1905 for sit arbejde med katodestråler.

Lenard huskes desuden som en stærk nationalist og tilhænger af den nazistiske ideologi. Han hævdede, at tysk eller arisk fysik var af højere værdi end anden forskning i fysik, og han angreb i den forbindelse blandt andet Albert Einsteins forskning.

Referencer 

Fysikere fra Tyskland
Nobelprismodtagere i fysik
Nobelprismodtagere fra Tyskland
Nazister fra Tyskland